جمهور باشلیغی رجب طیب ایردوغان، اروپا طبیعی گازنی قه ییردن تامین ایتیش نی اویلرکن، تورکیه نینگ بونقه بیر قیینچیلیگی بولمه گن لیگینی ایتدی.
جمهور باشلیغی اوزی باشلیغی بولگن عدالت و ترقیات حزبی نینگ تورکیه بویوک ملت مجلسیده گی گروپ جلسه سیده سوزگه چیقدی.
24 فبروریدن بیری دوام ایتیب تورگن روسیه – اوکراین اوروشی طفیلی اروپاده یوز بیرگن طبیعی گاز تداریکی مسئله سیگه تماس قیلیب شولرنی ایتدی:
"شو وقت اروپا طبیعی گازنی قه ییردن تامین ایتیش نی اویله ماقده. خداگه شکر تورکیه نینگ بونقه بیر قیینچیلیگی یوق. ایندی تورکیه انشالله طبیعی گازده هم بیر گذرگاه بوله دی. سونگگی اوچره شوویمیزده حرمتلی (روسیه دولت باشلیغی ویلادیمیر) پوتین بیلن بو موضوعده همفکر بولدیک، او اوز تیلی بیلن «اروپا طبیعی گازینی تورکیه دن تامین ایتیشی ممکن» دیدی" دیب ایتدی.
ایردوغان شونده ی بولیب اقتصاد بوییچه هم فکر بیلدیردی.
"توریزم ساحه سیده 50 میلیون سیاح و 40 میلیارد دالر توریزم عایدی گه ییتگن برکتلی بیر باسقچده میز. بونی تاباره کوپه یتیریش تیارگرلیگی ایچیده میز" دیدی.
اوتگن ییل 11،4 فایز اوسگن، جاری ییل نینگ ایلک یرمیده هم 7،5 فایزلیک اوسیش درجه سیگه ییتگن تورکیه نینگ کیلگوسی ییلده هم شونقه بیر شکلده آلغه باریشی اوچون بودجه تیارله گن لیکلرینی تاکییدله دی ایردوغان جنابلری.
ایردوغان "استخدامیمیز 31 میلیونگه آشیب تاریخیمیزنینگ اینگ یوکسک سویه سیگه باریشی، ایشسیزلیک نینگ بیرلیک رقملریگه کیلیشی بیزنینگ توغری یولده ایکن لیگیمیزنینگ کورستگیچی دیر" دیب ایتدی.
جمهور باشلیغی 250 میلیارد دالرنی آشیب بارگن صادراتنی تاباره تیپه گه چیقرووچی بیر بودجه تیارله گن لیکلرینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
